[{"text_idx": "#000001", "text": "Rydym yn cynnig amrywiaeth o wasanaethau cefnogi i unigolion sy'n byw gyda dementia mewn cymunedau ledled De Cymru. Mae ein deunyddiau hyfforddi a'n fideos ar-lein ar gael i unrhyw un sydd a\u0302\u2019r rhyngrwyd.\nMae'r dudalen hon yn rhoi trosolwg o'n gwasanaethau. I ddysgu mwy am unrhyw un o'n gwasanaethau, cysylltwch a\u0302'n ti\u0302m cyfeillgar."}, {"text_idx": "#000002", "text": "Rydym yn cynnig amrywiaeth o wasanaethau cefnogi i unigolion sy'n byw gyda dementia mewn cymunedau ledled De Cymru. Mae ein deunyddiau hyfforddi a'n fideos ar-lein ar gael i unrhyw un sydd a\u0302\u2019r rhyngrwyd."}, {"text_idx": "#000003", "text": "Mae'r dudalen hon yn rhoi trosolwg o'n gwasanaethau. I ddysgu mwy am unrhyw un o'n gwasanaethau, cysylltwch a\u0302'n ti\u0302m cyfeillgar."}, {"text_idx": "#000005", "text": "O ymweliadau a\u0302 hoff lefydd (fel traethau, amgueddfeydd, lleoliadau cyngerdd a meysydd chwaraeon) i gymorth i ddod o hyd i glybiau a chymdeithasau sy'n seiliedig ar hobi\u0308au neu ddiddordebau, mae ein cefnogaeth un-i-un yn cadw pobl yn weithgar yn gymdeithasol ac yn gorfforol fel rhan o'n dull o gefnogi dementia sy\u2019n gyfannol ac sy'n canolbwyntio ar yr unigolyn. Mae'r gwasanaeth hwn ar gael mewn sawl ardal yn Ne Cymru gan gynnwys Caerdydd, Bro Morgannwg, Rhondda Cynon Taf, Merthyr Tudful a Phen-y-bont ar Ogwr. I ymholi am ein gwasanaeth cefnogi un-i-un, cysylltwch a\u0302 ni."}, {"text_idx": "#000006", "text": "Mae ein sesiynau cefnogaeth grw\u0302p yn ffordd bleserus i bobl sy'n byw gyda dementia aros yn weithgar yn gymdeithasol, wrth gymryd rhan mewn amrywiaeth o weithgareddau strwythuredig."}, {"text_idx": "#000007", "text": "Yn seiliedig ar egwyddorion therapi hel atgofion a CST (therapi\u0308au ysgogiad gwybyddol), mae ein sesiynau grw\u0302p yn annog mynychwyr i ymgysylltu a\u0302'u hatgofion a'u sgiliau meddwl. Yn ogystal a\u0302 bod yn hwyl, mae'r sesiynau'n darparu syniadau o weithgareddau y gall cyfranogwyr eu mwynhau yn annibynnol yn eu bywydau eu hunain. I ymholi am Effro yn dechrau sesiwn cefnogi dementia mewn grw\u0302p yn eich ardal chi, cysylltwch a\u0302 ni."}, {"text_idx": "#000008", "text": "Rydym yn cynnig hyfforddiant hyblyg, am ddim, i ofalwyr, staff, teuluoedd a chymunedau. Mae ein sesiynau hyfforddi cefnogaeth dementia yn darparu dull ymarferol, tosturiol y gall unrhyw un ei fabwysiadu wrth ofalu am rywun sy'n byw gyda dementia."}, {"text_idx": "#000009", "text": "Ar hyn o bryd mae sesiynau ar gael heb unrhyw gost i gyfranogwyr, a gellir eu cynnal wyneb yn wyneb neu ar-lein. Gall ein dulliau gynnig llawer o fuddion, fel lleihau straen a phryder a gwella perthnasoedd gofalwyr. Rydym hefyd yn trafod strategaethau cyfathrebu, ffeithiau allweddol am ddementia a lles gofalwyr. I ymholi am ein gwasanaeth hyfforddi, cysylltwch a\u0302 ni."}, {"text_idx": "#000010", "text": "Cyflwynir ein rhaglen cefnogi gofalwyr mewn partneriaeth a\u0302 gwasanaeth cwnsela Platfform, Breathe. Mae'r rhaglen yn gymysgedd o gefnogaeth ymarferol ac emosiynol i'r rhai sy'n gofalu am unigolyn sy'n byw gyda dementia."}, {"text_idx": "#000011", "text": "Mae pob sesiwn o\u2019n rhaglen cefnogi gofalwyr yn cyd-fynd a\u0302 sesiwn grw\u0302p cyfagos, y gall yr unigolyn sy'n byw gyda dementia ei mynychu, gan roi'r amser a'r lle i ofalwyr ganolbwyntio'n llawn arnynt eu hunain trwy gydol y sesiwn. I ymholi am ein gwasanaeth cefnogi gofalwyr, cysylltwch a\u0302 ni."}, {"text_idx": "#000012", "text": "Gall darganfod pa gefnogaeth sydd ar gael i bobl sy'n byw gyda dementia fod yn dasg lethol a heriol yn emosiynol. Mae ein ti\u0302m o arbenigwyr cyfeillgar wrth law i'ch tywys trwy'r amrywiaeth o wasanaethau gofal a chefnogaeth sydd ar gael."}, {"text_idx": "#000014", "text": "Mae Cyfeillion Dementia yn bodoli i godi ymwybyddiaeth o ddementia, gan helpu pobl i ddeall sut beth yw byw gyda chyflwr sy'n gysylltiedig a\u0302 dementia."}, {"text_idx": "#000015", "text": "Mae ein ti\u0302m yn gweithredu fel gwirfoddolwyr i Gymdeithas Alzheimer\u2019s er mwyn cyflwyno sesiynau gwybodaeth Cyfeillion Dementia: digwyddiadau awr o hyd sy'n rhoi gwybodaeth a chyngor ar ddementia. I ddysgu mwy am Gyfeillion Dementia neu os ydych eisiau ymholi am fynd i sesiwn, cysylltwch a\u0302 ni."}, {"text_idx": "#000017", "text": "Fel rhan o'n gwasanaeth cefnogi un i un, rydyn ni'n helpu pobl sy'n byw gyda dementia i gynhyrchu eu llyfrau cof digidol eu hunain, a\u2019u galluogi i ailedrych ar ddigwyddiadau a phrofiadau sy'n sbarduno cysylltiadau cadarnhaol a'u hatgoffa o amseroedd hapus. I ddysgu mwy am lyfrau cof digidol, cysylltwch a\u0302 ni."}, {"text_idx": "#000018", "text": "Ar hyn o bryd rydym yn treialu menter fendigedig: helpu pobl a\u0302 dementia i gymryd rhan mewn prosiectau tyfu bwyd mewn rhandiroedd, ynghyd a\u0302\u2019r cyfle i gael gwenyna; gweithgaredd difyr a gwerth chweil. Fel gweithgaredd amlsynhwyraidd gyda chymuned angerddol a gweithgar o'i gwmpas, credwn y gall gwenyna fod yn hobi delfrydol i bobl sy'n byw gyda dementia."}, {"text_idx": "#000019", "text": "Bydd cyfranogwyr yn ein prosiect yn cael eu cefnogi gan arbenigwyr gwenyna, gan helpu i ofalu am nythfa leol o wenyn wrth ddysgu technegau gwenyna traddodiadol. Gyda buddion yn cynnwys cymdeithasu hamddenol, ymarfer corff ysgafn, ymdeimlad o gyflawniad a blasu ffrwythau blasus, gall y rhai sy'n ymwneud a\u0302'n prosiectau rhandiroedd a gwenyna gael budd enfawr o gymryd rhan. I ymholi am y prosiectau hyn, cysylltwch a\u0302 ni."}]